techiaith/cofnodycynulliad_en-cy huggingface dataset:
English: It's all-important - we know that shellfish is extremely important to the fisheries industry in Wales. The majority of the boats that we have are relatively small, they catch shellfish, and they don't go very far from the coast. And they know, and we know, that there is a strong market for them in Europe. If anything were to happen to weaken their position in that market, well, they don't have any alternative means of making the same profit. And that's why it's so important to ensure that the European market is open on the same terms in the future as it is now.
Welsh: Mae'n hollbwysig. Rydym yn gwybod bod pysgod cregyn yn bwysig iawn i'r diwydiant pysgodfeydd yng Nghymru. Mae'r rhan fwyaf o'r llongau sydd gyda ni yn llongau eithaf bach, sydd yn dal pysgod cregyn, ac nid ydyn nhw'n mynd yn bell o'r arfordir. Ac maen nhw'n gwybod, ac rydym ni'n gwybod, bod yna farchnad gref iddyn nhw yn Ewrop. Os byddai unrhyw beth yn digwydd i wanhau eu sefyllfa nhw yn y farchnad honno, wel, nid oes modd arall iddyn nhw wneud yr un elw. Dyna pam mae hi mor bwysig i sicrhau bod y farchnad Ewropeaidd ar agor ar yr un termau yn y dyfodol ag y mae hi nawr.
English: Yes. I know that Torfaen local authority has over £86 million earmarked for band A of the twenty-first century schools and education programme, which extends over the five years to 2019. I know that projects to the value of over £66 million have already been approved, with six projects either under construction or completed.
Welsh: Gwnaf. Gwn fod awdurdod lleol Torfaen wedi clustnodi dros £86 miliwn ar gyfer band A y rhaglen ysgolion ac addysg yr unfed ganrif ar hugain, sy'n ymestyn dros y pum mlynedd hyd at 2019. Gwn fod prosiectau sydd werth dros £66 miliwn wedi cael eu cymeradwyo eisoes, ac mae chwe phrosiect naill ai'n cael eu hadeiladu neu wedi eu cwblhau.
English: Thank you, and I was delighted to welcome the Cabinet Secretary for Education to Torfaen last week to officially open two new primary schools in Cwmbran: Llantarnam Community Primary School and Blenheim Road Community Primary School, and these have been constructed as part of the twenty-first century schools programme. With Ysgol Panteg, which is due to open to pupils later this month, combined, it means that the investment will be some £20.5 million. Will you join with me, First Minister, in welcoming the commitment and investment by Torfaen council and Welsh Government, who are working in partnership to deliver first-class education facilities for our children?
Welsh: Diolch yn fawr, ac roeddwn i'n falch iawn o groesawu Ysgrifennydd y Cabinet dros Addysg i Dorfaen yr wythnos diwethaf i agor dwy ysgol gynradd newydd yng Nghwmbrân yn swyddogol: Ysgol Gynradd Gymunedol Llantarnam ac Ysgol Gynradd Gymunedol Blenheim Road, ac adeiladwyd y rhain yn rhan o'r rhaglen ysgolion yr unfed ganrif ar hugain. Gydag Ysgol Panteg, sydd i fod i agor i ddisgyblion yn ddiweddarach y mis hwn, mae'n golygu y bydd cyfanswm y buddsoddiad tua £20.5 miliwn. A wnewch chi ymuno â mi, Brif Weinidog, i groesawu'r ymrwymiad a'r buddsoddiad gan gyngor Torfaen a Llywodraeth Cymru, sy'n gweithio mewn partneriaeth i ddarparu cyfleusterau addysg o'r radd flaenaf i'n plant?
English: Indeed. My friend the Member for Torfaen is absolutely right: more than £20 million invested in schools in Torfaen - a good example of the local authority working with Welsh Government to deliver the best for our children, and yet another good example of the Welsh Government and a Labour-controlled local authority delivering schools that are fit for the twenty-first century and good for the children of Torfaen.
Welsh: Yn wir. Mae fy ffrind yr Aelod dros Dorfaen yn llygad ei le: mwy na £20 miliwn wedi ei fuddsoddi mewn ysgolion yn Nhorfaen - enghraifft dda o'r awdurdod lleol yn gweithio gyda Llywodraeth Cymru i ddarparu'r gorau i'n plant, ac enghraifft dda arall eto o Lywodraeth Cymru ac awdurdod lleol a reolir gan Lafur yn darparu ysgolion sy'n addas ar gyfer yr unfed ganrif ar hugain ac yn dda i blant Torfaen.
English: First Minister, existing sixth forms at Cwmbran High School, St Albans Roman Catholic High School and Croesyceiliog School will be phased out soon. Given that sixth-form staff in these schools will have to compete for jobs at the new centre, will the First Minister advise how many redundancies are expected as a result of this reorganisation and what discussions his Government has had with Torfaen council in this regard, please?
Welsh: Brif Weinidog, bydd chweched dosbarth presennol Ysgol Uwchradd Cwmbrân, Ysgol Uwchradd Gatholig St Albans ac Ysgol Croesyceiliog yn cael eu diddymu'n raddol yn fuan. O ystyried y bydd rhaid i staff chweched dosbarth yn yr ysgolion hyn gystadlu am swyddi yn y ganolfan newydd, a wnaiff y Prif Weinidog ein hysbysu faint o ddiswyddiadau a ddisgwylir o ganlyniad i'r ad-drefnu hwn a pha drafodaethau y mae ei Lywodraeth wedi eu cael gyda chyngor Torfaen yn hyn o beth, os gwelwch yn dda?
English: Well, local authorities are responsible for the organisation of education in their areas, and, of course, Torfaen, as other authorities are doing, are looking to provide the best and most modern provision possible.
Welsh: Wel, awdurdodau lleol sy'n gyfrifol am drefnu addysg yn eu hardaloedd, ac, wrth gwrs, mae Torfaen, fel y mae awdurdodau eraill yn ei wneud, yn ceisio gwneud y ddarpariaeth orau a mwyaf modern posibl.
English: I have accepted an urgent question under Standing Order 12.66 and I call on Russell George to ask the urgent question.
Welsh: Rwyf wedi derbyn cwestiwn brys o dan Reol Sefydlog 12.66 ac rydw i'n galw ar Russell George i ofyn y cwestiwn brys.
English: Yes. I and my officials have assisted the Public Accounts Committee at every stage of its considerations of this issue. I have received, and very much welcome, the committee's report and will be fully responding to it.
Welsh: Gwnaf. Mae fy swyddogion a minnau wedi cynorthwyo'r Pwyllgor Cyfrifon Cyhoeddus ar bob cam o'i ystyriaethau ar y pwnc hwn. Rwyf wedi derbyn adroddiad y pwyllgor, ac yn ei groesawu'n fawr, a byddwn yn ymateb yn llawn iddo.
English: Isn't part of the problem that the investment panel that provides advice to Ministers wholly consists of civil servants, who are accountable to the same Minister? And that doesn't really therefore constitute independent advice, particularly in cases where the Minister may be thought to have a particular view about a project. Now, of course, we have the Welsh Industrial Development Advisory Board, which was set up precisely for this reason, is independent - actually, where the Minister goes against their advice, they have to report to the Assembly, so that we can have proper transparency. Surely, every decision on business support should be given over to that independent body, or, actually, if the Minister wants to go even further, he could take it out of Ministers' and civil servants' hands completely, and give it to the new development bank, which will probably, it seems, be led by Finance Wales, which, in this particular case, showed themselves to have a better assessment of the risk that this represented than his own officials. And, finally, could I ask him, since the head lease that the Welsh Government entered into represented a contingent liability, was it listed in the Welsh Government's consolidated accounts?
Welsh: Onid rhan o'r broblem yw mai gweision sifil yw holl aelodau'r panel buddsoddi sy'n rhoi cyngor i Weinidogion, sy'n atebol i'r un Gweinidog? Ac nid yw hynny felly'n gyfystyr â chyngor annibynnol, yn arbennig felly mewn achosion pryd y gellid ystyried bod gan y Gweinidog farn benodol am brosiect. Nawr, wrth gwrs, mae gennym y Bwrdd Cynghorol Datblygu Diwydiannol Cymru, a sefydlwyd am yr union reswm hwn, mae'n annibynnol - mewn gwirionedd, pan fydd y Gweinidog yn mynd yn groes i'w gyngor, mae'n rhaid iddo adrodd i'r Cynulliad, fel y gallwn gael tryloywder priodol. 'Does bosib na ddylid neilltuo pob penderfyniad ar gefnogaeth i fusnes i'r corff annibynnol hwnnw, neu, mewn gwirionedd, os yw'r Gweinidog eisiau mynd ymhellach hyd yn oed, gallai fynd â nhw yn llwyr oddi ar ddwylo'r Gweinidogion a'r gweision sifil, a'u rhoi i'r banc datblygu newydd, a fydd yn ôl pob tebyg, mae'n ymddangos, yn cael ei arwain gan Cyllid Cymru, a ddangosodd, yn yr achos hwn, ei fod â gwell asesiad o'r risg yr oedd hyn yn ei gynrychioli na'i swyddogion ef ei hun. Ac, yn olaf, a gaf i ofyn iddo, oherwydd bod y brif brydles a dderbyniodd Llywodraeth Cymru yn cynrychioli rhwymedigaeth wrth gefn, a gafodd hi ei rhestru yng nghyfrifon cyfunol Llywodraeth Cymru?
English: Can I thank the Member for his questions? I will need to check the details of the final question that the Member has raised, and I'll write, not only to the Member, but to every Member in the Chamber. With regard to the WIDAB, that was a sponsored body that's had statutory status since 1975, or, rather, under the Welsh Development Agency Act of 1975. And, as the Member is aware, it considers decisions where a grant is sought that is in excess of £1 million. There has been a review of the threshold level. That was conducted, indeed, by my predecessor, and that was in January 2013. I think it's timely for us to review that again, as the Member has suggested, and I'm happy to do so. Consequently, because there was the £1 million threshold, it was not presented with any of the Kancoat cases, as they were not within the remit of the board. But I do have to say again that my predecessor strengthened procedures. Indeed, she inherited a department where there was no investment panel to consider carefully, as a pause and reflect mechanism. Before my predecessor took charge of the economic portfolio, decisions were largely made by the Ministers, on the basis of advice from officials, without that important pause and reflect mechanism that my predecessor introduced.
Welsh: A gaf i ddiolch i'r Aelod am ei gwestiynau? Bydd angen i mi wirio manylion y cwestiwn olaf a gododd yr Aelod, a byddaf yn ysgrifennu, nid yn unig at yr Aelod, ond at bob Aelod yn y Siambr. O ran Bwrdd Cynghorol Datblygu Diwydiannol Cymru, corff noddedig y bu ganddo statws statudol ers 1975 yw hwnnw, neu, yn hytrach, a fu o dan Ddeddf Awdurdod Datblygu Cymru 1975. Ac, fel y bydd yr Aelod yn ymwybodol, y mae'n ystyried penderfyniadau pan wneir cais am grant sydd yn fwy na £1 filiwn. Bu adolygiad o lefel y trothwy. Cafodd hynny ei gynnal, mewn gwirionedd, gan fy rhagflaenydd, a hynny ym mis Ionawr 2013. Rwy'n credu ei bod yn bryd i ni adolygu hynny eto, fel y mae'r Aelod wedi ei awgrymu, ac rwy'n hapus i wneud hynny. O ganlyniad, gan fod trothwy o £1 filiwn, ni chyflwynwyd unrhyw un o'r achosion Kancoat iddo, gan nad oedd y rheini yn rhan o gylch gwaith y bwrdd. Ond mae'n rhaid i mi ddweud eto bod fy rhagflaenydd wedi cryfhau gweithdrefnau. Yn wir, fe etifeddodd hi adran lle nad oedd unrhyw banel buddsoddi i ystyried yn ofalus, fel gweithdrefn saib ac ystyried. Cyn i'm rhagflaenydd fod yn gyfrifol am y portffolio economaidd, gwnaethpwyd penderfyniadau gan y Gweinidogion i raddau helaeth, ar sail cyngor gan swyddogion, a hynny heb y weithdrefn bwysig ar gyfer saib ac ystyried a gyflwynodd fy rhagflaenydd.
English: The next item on our agenda is the business statement and announcement, and I call on Jane Hutt.
Welsh: Yr eitem nesaf ar ein hagenda ni yw'r datganiad a chyhoeddiad busnes, ac rwy'n galw ar Jane Hutt.
English: Llywydd, I have three changes to report to this week's business. The Minister for Social Services and Public Health will make a statement on Sport Wales shortly. The Cabinet Secretary for Communities and Children will then make a statement on 'resilient communities - next steps'. And, finally, I've reduced the time allocated to the Counsel General's oral Assembly questions tomorrow. Business for the next three weeks is shown on the business statement and announcement, found among meeting papers, which will be available to Members electronically.
Welsh: Lywydd, mae gennyf dri newid i'w hadrodd i fusnes yr wythnos hon. Bydd Gweinidog Iechyd y Cyhoedd a Gwasanaethau Cymdeithasol yn gwneud datganiad am Chwaraeon Cymru yn fuan. Bydd Ysgrifennydd y Cabinet dros Gymunedau a Phlant yna'n gwneud datganiad ar 'gymunedau cryf - y camau nesaf'. Ac, yn olaf, rwyf wedi lleihau'r amser sydd wedi ei neilltuo i gwestiynau llafar y Cynulliad gan y Cwnsler Cyffredinol yfory. Mae'r busnes ar gyfer y tair wythnos nesaf i'w weld yn y datganiad a chyhoeddiad busnes, ymhlith papurau'r cyfarfod, a fydd ar gael yn electronig i'r Aelodau.
English: Leader of the house, I'd like to request two statements today, please. Firstly, I'd welcome a statement from the health Secretary regarding any discussions he may have had with the UK Government about future access to the European Medicines Agency. Currently sited in London, this will move to Europe as a result of Brexit, and, more importantly, if we lose our membership of the EMA, not only will scientific research and our biosciences industries suffer, but Welsh citizens could find themselves last in line when it comes to accessing new medicines. Secondly, I'd welcome an update also on the city deal. It's excellent news that the last local authority has now approved the deal. But I'd welcome an update from Welsh Government, setting out the next steps on what could be a real game changer for my constituency of Cynon Valley.
Welsh: Arweinydd y tŷ, hoffwn i ofyn am ddau ddatganiad heddiw, os gwelwch yn dda. Yn gyntaf, byddwn yn croesawu datganiad gan yr Ysgrifennydd Iechyd ynghylch unrhyw drafodaethau y gallai fod wedi eu cael â Llywodraeth y DU ynglŷn â mynediad at yr Asiantaeth Feddyginiaethau Ewropeaidd yn y dyfodol. Yn Llundain y mae hon wedi'i lleoli ar hyn o bryd ond bydd hi'n symud i Ewrop o ganlyniad i Brexit. Ac, yn bwysicach, os ydym yn colli ein haelodaeth o'r Asiantaeth Feddyginiaethau Ewropeaidd, nid yn unig bydd ymchwil wyddonol a'n diwydiannau biowyddorau yn dioddef, ond gallai dinasyddion Cymru ganfod eu hunain ar ddiwedd y ciw pan ddaw'n fater o gael gafael ar feddyginiaethau newydd. Yn ail, byddwn i'n croesawu diweddariad hefyd ar y fargen ddinesig. Mae'n newyddion gwych bod yr awdurdod lleol olaf wedi cymeradwyo'r fargen erbyn hyn. Ond byddwn yn croesawu diweddariad gan Lywodraeth Cymru, yn nodi'r camau nesaf ar yr hyn a allai fod yn newid gwirioneddol i fy etholaeth i, Cwm Cynon.
English: I'd like to request a statement from the Cabinet Secretary for Finance and Local Government. A number of residents in Blaenau Gwent are concerned about reports of further hikes in fees and charges for the use of sport and recreation grounds in the borough on top of previous hikes. So, could we have a statement from the Cabinet Secretary for Finance and Local Government on the issue more generally, and especially how such hikes are compatible with the much celebrated provisions of the Well-being of Future Generations (Wales) Act 2015?
Welsh: Hoffwn ofyn am ddatganiad gan Ysgrifennydd y Cabinet dros Gyllid a Llywodraeth Leol. Mae nifer o drigolion Blaenau Gwent yn pryderu am adroddiadau o gynnydd pellach yn y ffioedd a'r taliadau am ddefnyddio meysydd chwaraeon a hamdden yn y fwrdeistref, a hynny ar ben cynnydd blaenorol. Felly, a gawn ni ddatganiad gan Ysgrifennydd y Cabinet dros Gyllid a Llywodraeth Leol ar y mater hwn yn fwy cyffredinol, ac yn enwedig ar sut mae cynnydd o'r fath yn cyd-fynd â darpariaethau clodwiw Deddf Llesiant Cenedlaethau'r Dyfodol (Cymru) 2015?
English: Well, clearly, this is a matter for local authorities in tough times in terms of UK Government austerity policies, but it is a matter where, of course, the Cabinet Secretary for Finance and Local Government would wish to engage and be involved with local authorities in terms of the impacts, and also to recognise that we have got real opportunities. We've just been talking about the city deal, but we have opportunities, I think, in terms of support, and, indeed, looking at the transitional rate relief, the extra £10 million that's just about to make its way to our high streets as well in terms of the business rates relief fund, which, of course, we have agreed with you - with Plaid Cymru - is a very important way forward.
Welsh: Wel, yn amlwg, mae hwn yn fater i awdurdodau lleol mewn cyfnod anodd o ran polisïau cyni Llywodraeth y DU. Ond, wrth gwrs, mae'n fater y byddai Ysgrifennydd y Cabinet dros Gyllid a Llywodraeth Leol yn dymuno bod yn rhan ynddo ac ymgysylltu ag awdurdodau lleol o ran yr effeithiau, a hefyd i gydnabod bod gennym gyfleoedd gwirioneddol. Rydym newydd fod yn siarad am y fargen ddinesig, ond mae gennym gyfleoedd, rwy'n credu, o ran cymorth. Ac, yn wir, o ystyried y rhyddhad ardrethi trosiannol, y £10 miliwn ychwanegol sydd ar fin gwneud ei ffordd i'r brif stryd a hefyd y gronfa rhyddhad ardrethi busnes, y cytunwyd arnynt, wrth gwrs, â chi - gyda Phlaid Cymru - mae'n ffordd bwysig iawn ymlaen.
English: May I ask for a statement from the Cabinet Secretary for health on upfront charges on foreign patients using the NHS in Wales? From April this year, NHS hospitals in England will have a legal duty to charge overseas patients upfront on non-urgent care if they're not eligible for free treatment. Emergency treatment will continue to be provided and invoiced later. There is a danger that pressure on the NHS in Wales could be increased by foreign patients seeking non-urgent treatment here, rather than in England, unless a similar scheme is introduced in Wales. Could we please have a statement on this issue? Secondly, I'm very grateful - only a couple of weeks ago I raised this issue that Newport was getting really bad on antisocial behaviour issues. The very next day, the police in Gwent took very strong action and they did a wonderful job. I hope south-east Wales police do the same thing and clean up our cities. Could we please have a statement from the community Minister about how police are tackling antisocial behaviour and other problems in inner cities, in our south-east Wales areas? Thank you.
Welsh: A gaf i ofyn am ddatganiad gan Ysgrifennydd y Cabinet dros iechyd ar y taliadau ymlaen llaw i gleifion tramor sy'n defnyddio'r GIG yng Nghymru? O fis Ebrill eleni, bydd yn ddyletswydd gyfreithiol ar ysbytai'r GIG yn Lloegr godi tâl ar gleifion tramor ymlaen llaw am ofal nad yw'n ofal brys os nad ydynt yn gymwys i gael triniaeth am ddim. Bydd triniaeth frys yn parhau i gael ei darparu a'i hanfonebu yn ddiweddarach. Mae perygl y bydd y pwysau ar y GIG yng Nghymru yn cynyddu oherwydd cleifion tramor sy'n ceisio cael triniaeth nad yw'n driniaeth frys yma, yn hytrach nag yn Lloegr, oni bai bod cynllun tebyg yn cael ei gyflwyno yng Nghymru. A gawn ni ddatganiad ar y mater hwn os gwelwch yn dda? Yn ail, rwy'n ddiolchgar iawn - dim ond cwpl o wythnosau yn ôl y codais y mater hwn fod y sefyllfa yng Nghasnewydd yn mynd yn wael iawn o ran materion ymddygiad gwrthgymdeithasol. Y diwrnod wedyn, cymerodd yr heddlu yng Ngwent gamau cryf iawn ac maent wedi gwneud gwaith gwych. Rwy'n gobeithio y bydd heddlu'r de-ddwyrain yn gwneud yr un peth ac yn gwella ein dinasoedd. A gawn ni ddatganiad gan y Gweinidog cymunedau, os gwelwch yn dda, ynglŷn â sut y mae'r heddlu'n mynd i'r afael ag ymddygiad gwrthgymdeithasol a phroblemau eraill yng nghanol dinasoedd, yn ardal y de-ddwyrain? Diolch.
English: I think in terms of your first question, Mohammad Asghar, I have to say it's quite horrifying to see people approaching people in beds with a machine to get them to pay up; that horrifies me. But, clearly, we have to look at our own - . We do have guidance, we have guidance in regard to overseas patients - . [Interruption.] That's in England, of course. We have our guidance and we're going to publish our guidance in terms of updating in due course and that's a matter for the Cabinet Secretary for Health, Well-being and Sport to take forward. On your second point, I believe I answered that very clearly when you raised this point a couple of weeks ago, looking at the robust partnerships at a local level within our powers so that we can ensure that we have safer communities and communities that also care for each other.
Welsh: Yn fy marn i, o ran eich cwestiwn cyntaf, Mohammad Asghar, mae'n rhaid i mi ddweud ei bod yn eithaf brawychus gweld pobl yn mynd at bobl yn eu gwelyau â pheiriant yn gofyn am dâl; mae hynny'n fy mrawychu i. Ond, yn amlwg, mae'n rhaid i ni ofalu am ein pobl ein hunain - . Mae gennym ganllawiau, mae gennym ganllawiau ynghylch cleifion tramor - . [Torri ar draws.] Mae hynny yn Lloegr, wrth gwrs. Mae gennym ein canllawiau ni ac rydym ni'n mynd i gyhoeddi ein canllawiau, wedi'u diweddaru, maes o law, Mae hynny'n fater i Ysgrifennydd y Cabinet dros Iechyd, Llesiant a Chwaraeon i fwrw ymlaen ag ef. O ran eich ail bwynt, rwy'n credu fy mod wedi ateb hwnnw'n glir iawn pan wnaethoch godi'r pwynt hwn ychydig o wythnosau yn ôl, gan edrych ar y partneriaethau cadarn ar lefel leol sydd o fewn ein pwerau fel y gallwn sicrhau bod gennym gymunedau mwy diogel a chymunedau sydd hefyd yn gofalu am ei gilydd.
English: I wonder if we can find time for a debate or a statement on the construction industry in Wales, and I draw Members' attention to my register of interests - the two unions I'm involved with have a construction interest. But, it's following the latest data from the Construction Industry Training Board that shows that output growth in Wales is forecast to be stronger than any other part of the UK, with infrastructure projects again driving growth, that Welsh construction is set to grow almost four times faster than the UK average, with an average growth rate of 6.2 per cent compared with 1.7 per cent across the UK, creating nearly 20,000 jobs. And if we have that debate, we might have time to see how much that's being driven solely by Bridgend County Borough Council and the two new primary schools that they did the ground breaking for last week, part of an £11.1 million funding in infrastructure, jointly funded by Welsh Government and Labour-run Bridgend County Borough Council.
Welsh: Tybed a allwn ddod o hyd i amser i gael dadl neu ddatganiad ar y diwydiant adeiladu yng Nghymru, ac rwy'n tynnu sylw'r Aelodau at fy nghofrestr o fuddiannau - mae gan y ddau undeb yr wyf yn ymwneud â nhw fuddiannau ym maes adeiladu. Ond, yn dilyn y data diweddaraf gan Fwrdd Hyfforddi'r Diwydiant Adeiladu, sy'n dangos y rhagwelir y bydd twf allbwn yng Nghymru yn gryfach nag yn unrhyw ran arall o'r DU, gyda phrosiectau seilwaith eto'n sbarduno twf, mae adeiladu yng Nghymru yn mynd i dyfu bron bedair gwaith yn gyflymach na chyfartaledd y DU. Mae cyfradd twf cyfartalog o 6.2 y cant o'i gymharu â 1.7 y cant ledled y DU, gan greu bron 20,000 o swyddi. Ac os byddwn yn cynnal y ddadl honno, efallai y cawn amser i weld faint sy'n cael ei sbarduno gan Ben-y-bont ar Ogwr yn unig a'r ddwy ysgol gynradd newydd, y torrwyd y dywarchen gyntaf ar eu cyfer yr wythnos ddiwethaf, yn rhan o gyllid gwerth £11,1 miliwn mewn seilwaith, a ariannwyd ar y cyd gan Lywodraeth Cymru a Chyngor Bwrdeistref Sirol Pen-y-bont ar Ogwr dan reolaeth Llafur.